AJAKOHAST OTSE TAEVAST
Tere tulemast vaatama saadet "Ajakohast otse taevast"!
Minu nimi on Jasmin ja mul on hea meel tervitada teid.
Kui te pole mõnda aega me saateid näinud,
siis võite neid järelvaadata TV7 arhiivist aadressilt www.tv7.ee
Ja kui soovite mõnda sõpra samuti neist saadetest informeerida,
võite saata talle arhiivi lingi,
et sõbergi saaks osa arhiivis olevatest pärlitest.
Hetke pärast kuuleme ps.Hakan Westergardi piibliõpetust,
kuid enne seda veel mõned mõtted armastavalt ja sooja südamega Pialt.
Teadsid sa, et Jumal kuuleb su palveid?
Mina tean, sest 1Johannese 5:14-15 ütleb järgmist:
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb, mida tahes me paluksime,
siis teame ka, et meil on käes need palved,
mis me oleme temalt palunud."
Siin on öeldud, et Jumal kuuleb meid
ja me saame selle, mida Tema tahte kohaselt palume.
Paljud inimesed, kes meile helistavad,
ütlevad, et nad on palunud ja palunud, kuid Jumal lihtsalt ei kuule neid.
Kuid usu, et kuuleb! Ta kuuleb alati, kui palud.
Ja kuigi Ta vastus su palvele võib vahel viibida,
siis ometigi kuuleb Ta sind alati.
Siin pole öeldud, et Jumal kuuleb vaid siis,
kui mõni pastor palvetab, või kui mina või Hakan palvetame.
Või kui Jasmin palvetab.
Jumal kuuleb ka siis, kui sina palvetad ja Ta kuuleb alati.
Küll aga võid sa mõelda,
kuidas teada, et palvetad Tema tahte kohaselt?
See siin ongi Jumala tahe.
Kogu Piibel on täis Jumala tahet.
Kui me loeme seda, siis ka teame, mida Jumal tahab.
Siin Piiblis on nii palju häid asju, mille pärast paluda.
Vahel piisab sellest,
kui võtame siit mõned Psalmid ja palume nende põhjal,
teades, et Jumal kuuleb.
Ta kuuleb su palveid.
Palud sa siis oma lapse või töö pärast.
Või selle pärast, et su pere saaks päästetud.
Tea, et Jumal kuuleb alati, kui palud.
Nii on.
Hästi öeldud, Pia!
Meil on hea meel, et saame jagada neid asju teiega.
Pial on palju erilisi asju südamel, mida ta minuga jagab
ja mida ma vahel ka oma jutlustes edasi annan.
Me oleme heas seltskonnas, uskudes Jeesusesse,
aga ka samas nö Tema ihusse.
Jeesus on Taevas, istudes Isa paremal käel.
Isa ja Poeg on seal koos.
Jeesus istus Isa paremale käele 2000 aastat tagasi,
kui Ta oli surnud, ülestõusnud,
olnud ülestõusmise järel 40 päeva koos oma jüngritega,
jagades neile erinevaid nõuandeid ja olles elus.
Ja seejärel läks Ta tagasi Taevasse.
Ta jüngrid seisid Õlimäel ja saatsid Teda pilguga üles.
See ka näitab meile, mis suunas Ta läks.
Ja sedagi, et Jeesus ei tõusnud väga kiiresti,
vaid jüngrid said Teda pilguga saata.
Seejärel aga ilmusid inglid ja küsisid:
"Mida te seisate siin, vahtides üles taeva poole?
Ta tuleb tagasi samal moel, kui siit lahkuski!"
Nii et kui Jeesus tuleb tagasi...
Me teame, et mitmed on sättinud Õlimäele kaamerad üles,
et filmida seda, kui Jeesus naaseb ja asetab oma jalad Õlimäele.
Nii et fakt on see, et Ta on seal üleval Taevas.
Kuid samas on Ta ka siin maailmas.
Seetõttu pole üldse mitte vale öelda, et Ta elab su südames.
Kuid Ta elab ka oma koguduse keskel.
Paulus ütleb Piiblis, et kogudus on Kristuse maapealne ihu.
Me oleme nö nähtav osa Jeesusest.
Kui mõelda sellele väitele,
et Jeesus Kristus on see sama eile, täna ja igavesti
ning me ütleme: "Halleluuja! See on vinge!",
siis mis mõttes Ta on see sama?
Kui Jeesus elas siin maa peal,
siis Ta käis ühest paigast teise ja tegi palju head.
Ta tervendas haigeid, ajas inimestest kurje vaime välja,
aitas inimesi ja andestas nende patu.
Ta tegi seda siis ja kui Ta on endiselt see sama,
teeb seda ka tänapäeval.
Ta käib endiselt paigast paika ja teeb head.
Jeesus õpetas ka sünagoogis, kuulutades jumalariigi evangeeliumit.
Ühtlasi Ta palvetas iga päev ja oli Jumala, oma Isa ligiolus.
See, et Ta on see sama,
ei tähenda seda, et Ta on seda Taevas,
sest seal pole vaja teha head ja tervendada haigeid -
seal on kõik juba terved.
Taevas pole ka vähemalt hetkel vaja mingit jutlustamist.
Mine tea, võb-olla tulevikus on,
kuna osad meist vajavad ehk ikka head õpetust,
kuid ma ei saa seda kindlapeale väita,
et see on nii, kui me üks päev taevas oleme.
Kuid Jeesus jätkas oma õpetuse ja sellega,
kuidas luua ühendust nö maa ja taeva vahel,
et võiks täide minna Meie Isa palve:
"Nõnda kui taevas..." - nõnda ka Helsingis, Turus
ja kus iganes.
Pane sinna oma kodupaiga nimi ja see toimib samamoodi,
sest Jeesus on see sama.
Ehk siis, Jeesus on nii taevas kui ka maa peal.
Kuidas Ta aga siin maa peal on? Oma koguduse kaudu.
Koguduse liikmete kaudu, keda Pauluse kohaselt on väga palju.
Tänu Jumalale, et meid on suur hulk Jeesuse ihus!
Seega, kui me mõistame,
et me oleme osa Kristuse ihust siin maa peal,
siis me oleme heas seltskonnas!
Ma naudin seda ja mulle meeldib seal olla.
Mulle meeldib olla Kristuse ihu liige.
Tahan olla osa sellest, sest see on mõnus ja turvaline.
See on hea koht, kus olla ja mul läheb seal hästi.
Tänu Jumalale, et meil on hea läbisaamine.
Et meil on ka hea läbisaamine abielusuhetes, peredes
ja selle saategi kaudu.
Võta oma Piibel ja ava see Jaakobuse kirjast.
Lugesime seda ka eelmine kord ja loeme jälle,
sest me räägime päästest
ja sellest, et Jumal tahab, et kogu me elu saaks päästetud.
Et me vaim ehk me süda - kogu me igavene seesmine loomus,
võiks saada päästetud ja me sünniks vaimselt uuesti.
Kuid Ta tahab päästa ka me hinge ja me ihu.
Ta tahab aidata meid me suhetes ja majanduslikult.
Igas meie eluvaldkonnas, millega siin maa peal kokku puutume.
Jeesusel on midagi head anda meile ja Ta pääste kuulub meile.
Me oleme uuestisündinud
ja Jumala Vaim tunnistab koos meie vaimuga,
et me oleme Tema lapsed.
Kuid lisaks sellele on meil ka hing ehk meel.
See puudutab meie mõistust...
Tänu Jumalale selge meele ja mõistuse eest, et need on olemas!
Kuid hinge alla kuuluvad ka meie tahe ja tunded.
Samas tundub, et me hing ei pääse samal moel kui me vaim.
Seetõttu meil ongi teatud probleeme,
mis võivad põhjustada kohe suuri probleeme,
kui me ei mõista neid asju.
Jah, me oleme ühest küljest päästetud
ja samas ka veel keset päästeprotsessi.
Seda on oluline teada,
et jah ma olen päästetud ja uuestisündinud
ning see pole mingi poolik asi, mida Jeesus on teinud,
vaid see on täielik pääste.
Nii et ma olen Jumala laps ja kuulun Jeesusele.
Ja kui Ta üks päev tagasi tuleb,
oleme me valmis Temaga koos taevasse minema.
Kuid seni, kuni ma olen siin maa peal,
olen ma samas ka veel keset päästeprotsessi.
Ehk siis ühtaegu päästetud ja samas keset päästeprotsessi
ning kui Jeesus üks päev naaseb, saame me igaveseks päästetud.
Me jätame selle maise elu
ja astume Jumala poolt loodud igavikku.
Jaakobus ütleb 1:18
"Tema on oma tahtel meid sünnitanud tõe sõna kaudu..."
Me oleme sündinud Tema tahtel tõe sõna kaudu.
Pea alati meeles, et Jumala vägi peitub Tema Sõnas.
Inimesed on sageli nii innukad otsima Jumala väge...
"Oi, kui me vaid leiaks Jumala väe!"
Kuid tead, mis?
Kui võtad Piibli kätte, siis sul on juba Jumala vägi su käes.
Mis veelgi enam - kui oled täitnud end osagagi Piiblist;
kui midagigi sellest on täitmas su südant,
siis Jumala vägi valitseb ka su elus.
Nii et me oleme sündinud tõe sõna läbi.
Kuid salmis 21 öeldakse:
"Seepärast pange maha kõik rüvedus ja rohke kurjus
ning võtke tasaduses vastu sõna..."
Mida see veel tähendab, võtta tasaduses vastu see sõna?
Usun, et see tähendab teha seda igapäevaselt ja regulaarselt.
Nii nagu me sööme igapäevaselt ja osad teevad ka regulaarselt trenni,
et saada tugevaks,
nii peame ka meie võtma samal moel vastu Jumala Sõna,
mõtlemata sellele, et: "Oh, ma olen seda juba kuulnud!"
See on kõige lapsikum mõte üldse,
kui ütleme: "Oh, ma olen seda juba kuulnud!"
"Oh, ma olen käinud Piiblikoolis!
Tõsi küll, 25-30 aastat tagasi, kuid ega ma enamat vajagi!"
Tead, mis?
Seni, kuni sa ei saa lahti mõttest, et oled seda juba varem kuulnud,
tahaks kangesti küsida:
"Oled sa ikka tõesti Piiblikoolis käinud?"
Või käisid sa seal ilma, et sulle oleks midagi külge jäänud?
Tahan siinkohal kasutada võimalust
ja öelda sulle tere tulemast Elu Sõna Piiblikooli, mis algab sügisel.
Võid end sinna juba kirja panna.
Nii et tule julgesti Piiblikooli ja lase sel kui olla üks värav,
mille kaudu pääsed sisse sügavamale Jumala asjadesse.
See nõuab mingil määral ka enese distsiplineerimist,
sest Piiblikoolis on palju istumist ja lugemist.
See on nagu tööl ja koolis käimine.
Ehk siis Piiblikooli kaudu pääseme sügavamale,
nähes ja kogedes, et Jumal on hea
ja jätkates seeläbi oma elu ja toimetusi.
Nii et: "Võtke tasaduses vastu sõna, mis teisse on istutatud
ja suudab päästa..."
See suudab päästa!
Me võtame Jumala Sõna usu kaudu vastu
ning laseme Jumala Sõnal olla Jumala Sõna.
See on äärmiselt tähtis,
sest meil on sageli erinevaid arusaamasid.
Seda ka Jumala Sõna osas.
Mõtleme: "Ei tea, kas see ikka on nii? Sest mina arvan ikka teistmoodi."
"No jaa, Piibel küll ütleb nii, aga see on juba aegunud mõtteviis
ja pärineb üldse teisest ajastust."
Ehk siis meil on igasugu mõtteid.
Nii nagu keegi ütles,
et Pauluse mõtteviis polnud omal ajal selline,
nagu meie oma täna.
Nii et me võime kuulda ja lugeda väga üllatavaid väiteid.
Kuid nii või teisiti - Jumala Sõna tuleb võtta vastu
ja võtta vastu ning võtta vastu.
See Sõna võib päästa meid, kui me võtame selle vastu.
See võib päästa mille? Meie hinge.
Nii et korraga ma märkan,
et mu mõtteviis on varasemaga võrreldes muutunud.
Mu mõtteviis ja meeled muutuvad.
Paulus ütleb Roomlaste 12 ptk's selle kohta midagi,
mille me ehk mõnikord lihtsalt vahele jätame,
kuna meil ongi see tunne,
et oleme seda lugenud juba mitmeid kordi
ja see on juba vana lugu.
Ja nii jääb meil see vastu võtmata.
Kuid Paulus ütleb Roomlastele 12:2
"Ja ärge muganduge praeguse ajaga, vaid muutuge..."
Ehk ta annab mõista, et me võime muuta end ja muutuda.
Mitte, et tema ise tahaks meid vägisi muuta,
vaid tegu on kui materjaliga, mida annab muuta.
See on otsekui sul on hommikusöök laual
ja sul on valida, kas sööd seda või mitte.
Sa võid ammutada pudrust saadavat jõudu
või siis jätta selle ammutamata.
Ehk siis - muutuge!
Me peame ka ise selle heaks midagi tegema
ja mitte vaid mõtlema, et:
"Noh, kui see on Jumala tahe!" või
"Kui Tema annab armu muutumiseks, siis Ta ka korraldab selle muutuse."
See pole ikka nii.
Paulus ütleb: "Vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Et te katsuksite läbi ehk uuriksite.
Pia mainis sellest täna varem,
et sa võid saada teada, mis on Jumala tahe,
kui loed ja uurid Tema Sõna.
Nii et hakka uurima!
Seda eriti veel siis, kui koged,
et Jumal kutsub sind oma riigi töösse või evangelisti või õpetaja ametisse.
Hakka uurima Tema Sõna, võttes selleks kasvõi mõne aasta.
Nii nagu ilmalikus elus käiakse aastaid ülikoolis
ja vahel on tunne, kas mõni üldse lõpetabki kooli?
Sest näiteks arstide ja hambaarstide väljaõpe on ju pikk.
Nii nagu juristidelgi.
Nad kõik õpivad aastaid!
Nad panustavad täiega sellesse,
et olla osavad valdkonnas, mida on õppinud.
Ehk see üleskutse muutuda oma meelte uuendamise teel
Me uuendame oma meeli
ja uurime Jumala Sõna,
et teada, mis on Tema hea ja meelepärane tahe.
Seetõttu peame lahti saama sellisest ülivaimulikust,
aga vahel ka alavaimulikust meelsusest,
kus ütleme: "No kui Jumal tahab, siis..."
Küsin vahel inimestelt,
kas nad tulevad järgmine kord kirikusse?
"Noh, kui Jumal annab, siis tuleme."
Olen endamisi mõelnud, et palju ausam oleks vastata: "Ei tule."
Sest pole mõtet heita oma mittetegemisi Jumala kaela.
Jumal on usaldanud need lood meie kätte, öeldes:
"Siin on materjal - tehke sellega midagi!
Võtke see vastu, ammutage sellest
ja te näete, kuidas see muudab te meeled ja hinge.
See päästab teie hinge!"
Usun, et see on ka ainus viis, kuidas kogeda vaimulikku kasvu.
Sest uuestisündinud inimeses on see seesmine igatsus kasvada.
Me tahame kasvada Kristuses ja saada küpsemaks.
Tahame aidata teisi ja jõuda omadega sellisesse punkti,
kus me saame õpetada ja aidata teisi, kinnitada neid ja paluda nende eest,
ajada kurje vaime välja.
See kõik on meie päralt,
kuid see ei sünni vaid ühe sõrmenipsuga.
See sünnib, kui võtad vastu päästes peituva väe.
Või veelgi enam - võtad Jeesuse vastu selle sõna läbi,
mida on kuulutatud ja istutatud meisse.
Ehk küsimus on protsessis. Me oleme keset üht protsessi.
See on üks hea protsess, aga samas mitte ka kerge.
Sest me oleme harjunud tänapäeval, et kõik käib väga kiiresti
ja kui mitte, oleme stressis.
Kuhugi söögikohta sisse minnes läheme raskelt närvi,
kui keegi ei suuda otsustada, kas ta tahab Fantat või Coca-Colat.
Tunneme, et see röövib me aega ja see ajab meid närvi.
Sama kehtib ka vaimulikus elus.
Kõik peab käima kiiresti, kiiresti ja pole siin midagi vahtida!
Kuid tead, mis? Jumal ei ole vähimalgi määral närvis.
Jumalas valitseb tasakaal ja Ta teab täpselt, mida Ta teeb.
Seetõttu pole ka vahet, kas sa oled Jeesuse tagasituleku ajal
juba Tema tööpõllul toimetamas või alles valmistumas selleks.
Jumal ju näeb, et oled otsustanud Tema kutse kasuks.
Et oled otsustanud järgida Jeesust
Tema poolt sillutatud teel ja Tema tingimuste kohaselt.
See on see, mida Ta ka vaatab, kui üks päev Ta armutrooni ees seisad
ja usun, et paljud saavad seal kuulma: "Hästi tehtud, sa hea ja ustav sulane!"
Jumal pani sind vastutama väikeste asjade üle,
kuid siis Ta ülendab sind ja sa saad astuda Tema riiki.
Kuid nüüd on aeg palveks.
Järgmistes saadetes räägime juba vaimulikust kasvust,
sellest, mis on usk ja kuidas usuelu toimib.
Nii et sina, kes sa oled pidanud seda võimatuks ja raskeks,
saad peagi ütlema: "See on võimalik ja imeline!"
Jumal on hea minu vastu! - Aamen.
Aamen.
Oled sa hiljaaegu keeltes rääkinud?
Kui ei, siis võiksid seda teha.
Me täna ei palu keeltes, vaid teeme seda mõnes teises saates,
kui palvetame me igal juhul.
Palume selle eest, et võiksid saada päästetud
ja sündida vaimses mõttes uuesti.
Tee need esimesed sammud, et võiksid olla kindel,
et kui oled andnud oma elu Jeesusele ja Ta mingi hetk tagasi tuleb,
siis isegi, kui su hing, ihu ja muu elu pole jõudnud valmistuda Ta tulekuks
ehk pole veel nö päästetud saanud,
siis su vaim on siiski uuestisündinud
ja sa võid veeta kogu igaviku Jeesusega.
Tänu Jumalale selle eest!
Seetõttu tahan aidata sind kutsuda Jeesuse oma ellu.
Kutsuda Ta oma ellu.
Kui see ka toob mõned pisarad kaasa, see on igati OK.
Kuid kui otsustad oma südames anda oma elu Talle,
siis Ta võtab su vastu ja aitab sind edasi sel eluteel.
Nii et korda koos Piaga minu järel:
Jeesuse nimel,
alistun Sulle.
Ma tänan Sind, Issand Jeesus,
et pääste tuleb Sinu käest.
See tuleb mulle
just praegu.
Ma usun
ja tunnistan oma usku Sinusse.
Sina Jeesus
surid minu eest,
ärkasid taas surnuist
ja lepitasid mind Jumalaga.
Tänu Sulle selle eest!
Ma võtan selle vastu.
Ma võtan Su päästet tõsiselt.
Ma tunnistan,
et Sina Jeesus,
oled minu Issand
ja mina Sinu laps.
Tänu Sulle selle eest, Jeesus.
Aamen.
See oli su elu parim otsus kutsuda Jeesus oma ellu.
Ole õnnistatud ja ma kuulutan sulle, et su patud on sulle andeks antud.
Sa oled Jumala laps ja võid seista Ta ees, öeldes:
"Tänu Jumalale, et ma pole enam mingi viimane vaevatud patune,
vaid ma olen uus loodu Kristuses ja teel Taeva poole.
Olen ütlemata rahul sellega!"
Aamen.
Kogesid sa, kuidas Jumal on hea?
Eriti ka selle õpetussaate kaudu.
Jumala Sõna maitsmise ja headuse kohta tahaks öelda,
et nii nagu tänagi kuulsime -
me võime teatud asju kuulda uuesti ikka ja jälle.
Võrdleksin seda tavapärase söömisega.
Sa võid võtta mitu suutäit ja alles siis kogeda, et kõht on täis.
Aga sa ei ütle ju kunagi, et ma juba eile võtsin ühe suutäie,
mistõttu täna pole enam vaja.
Sama lugu on ka Jumala Sõnaga.
Sa võid süüa seda ikka ja jälle
ning see maitseb alati hea.
Selleks aga, et saada tõeliselt Jumala Sõnast kõht täis,
läheb vaja ikka mitu, mitu suutäit.
Alles siis, kui meil on vaimses mõttes kõht täis,
võime oodata ka Jumalalt mõnda ilmutust.
Oleks tore, kui jagaksid meiega, kui oled saanud Jumalalt midagi head.
Kui oled kogenud abi või õnnistusi, või saanud päästetud.
Või kui soovid saada päästet, vajad palvet või tervenemist.
Võta meiega julgesti ühendust!
Aitäh, et olid vaatamas!
Tänud ka kõige su abi, palvete ja rahalise toetuse eest!
Näeme taas järgmisel korral!
Inimesed küsivad meilt sageli,
kust me saame resursse selle meediatöö tegemiseks?
Oleme öelnud, et liigume edasi vaid usus Jumalasse.
Kui Jumal poleks meiega, poleks meil ka midagi teha.
Kuid samas on see ka võimalik tänu koostööle sinu ja kõigi teistega.
Kui kõik meie vaatajad annetaksid kasvõi mõnegi euro kuus,
läheks TV7 töö väga ladusalt edasi.
Seetõttu on võimalus toetada meid helistades 900 1777 (7 eur)
või tehes pangaülekande, mille andmed on leitavad www.tv7.ee
Aitäh teile te toetuse eest ja olge õnnistatud!
Tõlge: Anne-Ly Raukas